cyanic-selkie/wikianc huggingface dataset:
শাদাদ ইবনে আউস
বর্ণনা
আল্লাহর রাসূল বলেছেন, "'আল-শাম পরাভূত হবে এবং একই সাথে আল-কুদস (জেরুজালেম) পরাভূত হবে এবং আল্লাহ বাছাই করলে আপনি বা আপনার পুত্ররা সেখানে ইমাম হবেন'।" - তাবারানি
মহাদেশীয় প্রবাহ
thumb|300px|Antonio Snider-Pellegrini's Illustration of the closed and opened Atlantic Ocean (1858). ভাসমান ভূ-ভাগ তত্ত্ব বা মহাদেশীয় প্রবাহ (Continental drift) এর মতে যে পৃথিবীর ভূ-ভাগগুলো ভাসমান অবস্থায় রয়েছে এবং তারা ক্রমে পরস্পর যুক্ত বা বিযুক্ত হচ্ছে। আলফ্রেড ভেগেনার ১৯১২ সালে এই তত্ত্বটি প্রদান করেন; যা পরবর্তীতে "প্লেট টেকটোনিক তত্ত্ব" দ্বারা আরো সুসংহত ও সুসংগঠিত হয়েছে।
তত্ত্বের মূল ভাষ্য
১৯১২ সালে ওয়েগনার এই তত্ত্বটি প্রকাশ করেন। এই তত্ত্বের মূল ভাষ্য হচ্ছে, " ত্রিশ কোটি বছর পূর্বে কার্বনিফেরাস যুগে দেশগুলো একসময় পরস্পর সংযুক্ত ছিলো। এদের বলা হতো প্যানজিয়া বা সুপারকন্টিনেন্ট । আর এর চর্তুদিকে প্যানথালাস নামে সাগরের অস্তিত্ব ছিলো। ১৮শ কোটি বছর পূর্বে এরা গন্ডোয়ানা এবং লরেশিয়া নামক দুইভাগে ভাগ হয়। যার মধ্যে বৃহত্তর ভারত, অস্ট্রেলিয়া, দক্ষিণ আমেরকা, এন্টার্কটিকা এবং আফ্রিকা একসাথে যুক্ত ছিল যা দক্ষিণ-পূর্ব ভারতের গন্ডোয়ানা রাজ্যের নামানুসারে গন্ডোয়ানা ভূভাগ নামে পরিচিত হয়। আর ইউরেশিয়া সহ বাকি অংশ নিয়ে লরেশিয়া তৈরী হয়। এদের মাঝে তৈরী হয় টেথিস সাগর। এর পরে ধীরে ধীরে তারা পরস্পরের নিকট হতে দূরে সরে যায় এবং আজ থেকে প্রায় ৪০ হাজার বছর পূর্বে তারা বতর্মান অবস্থানে আসে। এসময় টেথিস সাগর থেকে হিমালয়, লোহিত সাগর এবং ভারত মহাসাগর তৈরী হয়।" যার সমর্থনে তিনি দেখান যে, উত্তর আমেরিকার পূরব তীর ও ইউরোপের পশ্চিম তীর কাছাকাছি এনে মিলালে মিলে যায়। একই কথা সাউথ আমেরিকা ও আফ্রিকা আবার মাদাগাস্কার ও ভারত এর বেলায় ও খাটে। এই থিওরীই কন্টিনেন্টাল ড্রিফট বা মহাদেশীয় সঞ্চারন নামে পরিচিত যা তখন গুরুত্ব না পেলেও পরবর্তীকালে আলোর মুখ দেখে।
ইতিহাস
আব্রাহাম ওরতিলউস (১৫৯৬), থিওডর ক্রিস্টোফার লিলিয়েনথাল (১৭৫৬), আলেকজান্ডার ফন হুমবোল্‌ড্‌ট্ (১৮০১ ও ১৮৪৫), এবং আরো অনেকে ইতোপূর্বে উল্লেখ করেন, মহাদেশগুলোর বিভিন্ন অংশ পরস্পর সামঞ্জস্যপূর্ণ এবং এরা সম্ভবত পূর্বে কোনো একসময় একসাথে যুক্ত ছিল।
শারিক ইবনে-জুদাইর
শারিক ইবনে-জুদাইর আলীর সাহাবা ছিলেন এবং সিফফিনের যুদ্ধে তাঁর হয়ে লড়াই করেছিলেন। তিনি মালিক আল-আশতারের খুব কাছের একজন ছিলেন। কিছু হাদীস থেকে জানা যায়, তিনি উবায়েদ আল্লাহ ইবনে জিয়াদের সাথে মুখতার-এ-তাকাফির যুদ্ধে হুসাইন ইবনে নামির আল-সুকানির হাতে শহীদ হয়েছেন।
মহিষাদল রেলওয়ে স্টেশন
মহিষাদল রেলওয়ে স্টেশন হল পাঁশকুড়া-হলদিয়া লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায়  অবস্থিত। স্টেশনটি মহিষাদল এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১০৫ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ৩৮ কি.মি. দূরে স্টেশনটি অবস্থিত।
ইতিহাস
মহিষাদল রেলওয়ে স্টেশনটি পশ্চিমবঙ্গের মহিষাদল এ অবস্থিত। স্টেশন কোড হল (এমএসডিএল)। এটি পাঁশকুড়া-হলদিয়া লাইনের একটি ছোট রেলওয়ে স্টেশন। নিকটতম স্টেশনগুলি বরদা, সতীশ সামন্ত হল্ট এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-হলদিয়া লোকাল, পাঁশকুড়া-হলদিয়া লোকাল এবং সাঁতরাগাছি-হলদিয়া লোকাল ইত্যাদি। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল। পাঁশকুড়া-হলদিয়া লাইনটি ১৯৭৪-৭৬ সালে বিদ্যুতায়িত হয়।
বড় খইলশা
বড় খইলশা (বৈজ্ঞানিক নাম: Trichogaster fasciata) (ইংরেজি: banded gourami) হচ্ছে Osphronemidae পরিবারের Trichogaster গণের একটি স্বাদুপানির মাছ।
বর্ণনা
এই মাছের মুখ ছোট যা উপরের দিকে তির্যকভাবে অবস্থিত। পুরুষ মাছের দেহ রং গাঢ় এবং এদের পৃষ্ঠপাখণা অধিক সূচালাে। এরা একসাথে প্রায় ৫০০ থেকে ১০০০টি ডিম দেয়। যখন ডিম ছাড়ে সেই সময় পুরুষ মাছ স্ত্রী মাছের সাথে সাক্ষাত করে। ডিমগুলাে হলুদাভ এবং আঠাবিহীন। ১৪ থেকে ১৬ ঘণ্টার মধ্যে ডিমগুলাে ফুটে বাচ্চা বের হয়।
স্বভাব ও আবাসস্থল
এরা সব ধরনের খাবার খায়। পােকামাকড়ের লার্ভা খাদ্য হিসেবে গ্রহণ করে এবং অগভীর জলাশয়ে ঘন জলজ উদ্ভিদযুক্ত স্থানে বাস করে। পুরুষ মাছ বাসা তৈরি করে। অগভীর জলের অধিক আগাছাযুক্ত স্থানে এরা বাসা তৈরি করে। বর্ষাকালে খইলশা ধানক্ষেতের জলে কয়েকবার ডিম ছাড়ে। সাধারণত স্বচ্ছ ও অগভীর বদ্ধ জলাশয় যেমন-পুকুর, ডােবা, খাল, ধানক্ষেত, বিল, বাওড় এবং প্লাবনভূমিতে বাস করে।
বিস্তৃতি
এই মাছ এশিয়ার বাংলাদেশ, ভারত, নেপাল, পাকিস্তান এবং মায়ানমার দেশে পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।
মন্তব্য
এটি চমৎকার এ্যাকুরিয়াম মাছ হিসেবে পরিচিত। এই মাছ কিছুটা লাজুক তবে সহজেই নিজেস্ব পরিবেশে অভিযোজিত করে নেয়। এই মাছ ১২ সেমি পর্যন্ত লম্বা হয়। এটি ঘোলা পানির জন্য উপযুক্ত নয়। এ প্রজাতির মাছ বর্ষার সময় অগভীর জলাশয়ে, ধানক্ষেত, অগভীর প্লাবনভুমি, এবং বিলের বর্ধিতাংশে চাষ করা হয়। অগভীর পানিতে বা ধানক্ষেতে বাইন মাছের সঙ্গেও চাষ করা যেতে পারে।
মেহেরুল্লানগর রেলওয়ে স্টেশন
মেহেরুল্লানগর রেলওয়ে স্টেশন বাংলাদেশের খুলনা বিভাগের যশোর জেলার একটি রেলওয়ে স্টেশন।
অবস্থান
মেহেরুল্লানগর রেলওয়ে স্টেশন দর্শনা জংশন-খুলনা লাইনের দর্শনা জংশন-যশোর জংশন অংশে অবস্থিত।
ইতিহাস
কলকাতা থেকে শিলিগুড়ি সরাসরি যাতায়াত ব্যবস্থা চালু করার জন্য বৃটিশ সরকার ১৮৭৮ সালে চিলাহাটি-পার্বতীপুর-সান্তাহার-দর্শনা লাইন এবং কলকাতা থেকে খুলনার সাথে  যশোর হয়ে  রেলপথ নির্মাণ করে।  তবে ১৯৪৭ এ দেশ ভাগ হয়ে যাবার পর দুই দেশের রেল যোগাযোগ বিচ্ছিন্ন হয়ে যায়।   রাজশাহী রংপুরের  সাথে তৎকালীন পূর্ব পাকিস্তানের  খুলনার সাথে সরাসরি রেল যোগাযোগ ব্যাহত হয়। তাই খুব দ্রুত সময়ে তৎকালীন পূর্ব পাকিস্তান সরকার দ্রুত দর্শনা জংশন থেকে যশোর জংশন পর্যন্ত নতুন রেলপথ স্থাপন করে ১৯৫১ সালের মধ্যে। এসময় মেহেরুল্লানগর  রেলওয়ে স্টেশন তৈরি করা হয়।
পরিষেবা
মেহেরুল্লানগর রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
জিবি মারখোর্স
জিবি মারখোর্স (উর্দু : ) হল একটি পাকিস্তানি ফ্র্যাঞ্চাইজি ক্রিকেট দল, যেটি কাশ্মীর প্রিমিয়ার লিগে প্রতিদ্বন্দ্বিতা করবে। এটি কাশ্মীর প্রিমিয়ার লিগের দ্বিতীয় সংস্করণের জন্য ২০২২ সালে প্রতিষ্ঠিত হয়েছিল। ফ্র্যাঞ্চাইজিটির মালিক জাহানজেব আলম। ফ্র্যাঞ্চাইজিটি পাকিস্তান শাসিত অঞ্চল গিলগিত-বালতিস্তানের প্রতিনিধিত্ব করবে।
ইশকাশিমি ভাষা
থাম্ব|266x266পিক্সেল| বাদাখশন, গোর্নো-বাদাখশন এবং চিত্রাল অঞ্চল
ইশকাশিমি (ইশকাশিমি: škošmī zəvuk/ rənīzəvuk) একটি ইরানীয় ভাষা, যেটি প্রধানত আফগানিস্তানের বাদাখশন প্রদেশে এবং তাজিকিস্তানের গোর্নো-বাদাখশন স্বায়ত্তশাসিত অঞ্চলে ব্যবহৃত হয়।
ভৌগোলিক বন্টন
এই ভাষার প্রায় ২,৫০০ ভাষিকের মধ্যে ১,৫০০ জন বসবাস করেন ইশকাশিম এবং ওয়াখান জেলা এবং আফগানিস্তানের বাদাখশান প্রদেশের বিভিন্ন গ্রামে এবং ১,০০০ ভাষাভাষী রয়েছে তাজিকিস্তানের গোর্নো-বাদাখশন স্বায়ত্তশাসিত অঞ্চলে, বিশেষত ইশকশিম শহরে এবং প্রতিবেশী রিন ও সুমজিন গ্রামগুলোতে।
শ্রেণীবিন্যাস
ইশকাশিমি ইন্দো-ইউরোপীয় ভাষাপরিবারের ইরানীয় ভাষাগোষ্ঠীর একটি ভাষা। আফগানিস্তানের জেবাকি এবং সাঙলেচি উপভাষার সাথে ঘনিষ্ঠভাবে জড়িত। এটিকে সাম্প্রতিককালেও সাঙলেচি উপভাষার সাথে সাঙলেচি-ইশকাশিমি ভাষাপরিবারে গোষ্ঠীভুক্ত করা হতো। তবে আরও বিস্তৃত ভাষাগত বিশ্লেষণে এই সব ভাষাগুলোর মধ্যে উল্লেখযোগ্য পার্থক্য দেখা গেছে। ইশকাশিমি ভাষার শব্দতত্ত্ব এবং ব্যাকরণ ঘনিষ্ঠভাবে সম্পর্কিত জেবাকি উপভাষার শব্দতত্ত্ব এবং ব্যাকরণের সাথে সমান। ১৮ই জানুয়ারি ২০১০-এ মূল সাঙলেচি-ইশকাশিমি ভাষাটি অবসরপ্রাপ্ত হয়েছে, এবং বর্তমানে সাঙলেচি এবং ইশকাশিমি উপভাষাগুলোতে বিভক্ত করা হয়েছে। উপরন্তু এই শাখাকে পামির ভাষাসমূহের একটি অংশ হিসেবে বিবেচনা করা হয়েছে। ওয়াখি, শুঘনি, রুশানি, সরিকোলি, ইয়াজঘুলামি, ইত্যাদি ভাষা এই শাখার অন্তর্ভুক্ত। তবে এই শ্রেণীবিভক্তিটি মূলত ভৌগোলিক। কিছু আর্থ-সামাজিক প্রশ্নাবলীর মাধ্যমে এটি বিবেচিত হয়েছে যে ইশকশিমি ভাষার একটি আফগান এবং তাজিকি প্রকার রয়েছে এবং এগুলো পারস্পরিকভাবে বোধগম্য।
সরকারী মর্যাদা
ইশকাশিমি এমন একটি বিপন্ন ভাষা যেটি ব্যবহৃত অঞ্চলে সরকারী বা প্রাতিষ্ঠানিক ভাষার মর্যাদা পায়নি।
ভাষা ব্যবহারের ক্ষেত্র
ইশকাশিমি ভাষার প্রতি মানুষের ইতিবাচক মনোভাব সত্ত্বেও ভাষাটির জীবনীশক্তি হ্রাস পাচ্ছে। এর কারণ স্থানীয় ভাষিকদের মধ্যে শিক্ষা, ধর্ম, ব্যক্তিগত ব্যবহারের ক্ষেত্রে আফগানিস্তানে দারি ভাষা এবং তাজিকিস্তানে তাজিক ভাষার ব্যবহারের বৃদ্ধি। উদাহরণস্বরূপ, দারি শিক্ষাব্যবস্থার ভাষা হওয়ায় প্রায় সমস্ত ইশকাশিমি ব্যবহারকারী এবং বিশেষত কম বয়সীদের মধ্যে দারি ভাষার উচ্চ দক্ষতা রয়েছে। দুটি ভাষা ব্যবহারের ফলে শিক্ষাদানে জটিলতা সৃষ্টি হতে পারে, তাই বিদ্যালয়গুলো দারি ভাষা ব্যবহার করতে পছন্দ করে। নির্দেশাবলীগুলো সম্পুর্ণই দারি ভাষায় দেওয়া হয়ে থাকে, তবে শিক্ষকরা শিক্ষার্থীদের কোন বিষয় ব্যাখ্যা করার সময়ও খুব কমই ইশকাশিমি ভাষায় কথা বলে থাকেন। বিদ্যালয়ের মতো, ধর্ম সংক্রান্ত বিষয়, বিশেষত প্রচার ও প্রার্থনার জন্য দারির ব্যবহার ব্যাপকভাবে হয়ে থাকে। গণমাধ্যম এবং সরকারী ক্ষেত্রে সম্পুর্ণরূপে দারি ভাষাই ব্যবহার হয়। ইতিমধ্যে, ব্যক্তিগতভাবে এবং সম্প্রদায়ের ক্ষেত্রে দারি এবং ইশকাশিমি উভয় ভাষাই সমানভাবে ব্যবহৃত হয়। তাজিকিস্তানে পরিবারের সদস্যদের মধ্যে যোগাযোগের জন্য, এবং বন্ধু এবং সহকর্মীদের মধ্যে ব্যক্তিগত কথোপকথনের জন্য ইশকাশিমি প্রথম পছন্দ, তবে অন্যান্য ক্ষেত্রে তাজিক ও ওয়াখি ভাষার ব্যবহারের ফলে ইশকাশিমির ব্যবহার হ্রাস পাচ্ছে। ইশকাশিমি ভাষী সম্প্রদায়ের মধ্যে একটি ধারণা রয়েছে যে সীমিত ব্যবহারের কারণে ভাষাটির বিলুপ্তির সম্ভাবনার মুখোমুখি হতে পারে।
স্বরধ্বনি
এই ভাষায় সাতটি স্বরস্বনিম রয়েছে: /a/, /e/, /i/, /o/, /u/, /u/, এবং /ə/।
ব্যঞ্জনধ্বনি
এই ভাষায় একত্রিশটি ব্যঞ্জনধ্বনি রয়েছে:
স্বতন্ত্র বৈশিষ্ট্য
পামির ভাষাগোষ্ঠীর অন্তর্গত হলেও ইশকাশিমি ভাষায় কোন কণ্ঠনালীয় উষ্ম ধ্বনি নেই। এটি সম্ভবত ভাষাটির বিকাশের সময়কাল জুড়ে ফার্সি এবং ইন্দো-আর্য ভাষাগুলোর দ্বারা প্রভাবিত হওয়ার ফলস্বরূপ ঘটেছে। এছাড়াও এই ভাষাতে ব্যঞ্জনধ্বনিটির ব্যবহার বাধ্যতামূলক নয়, অর্থাৎ এটি ব্যবহার না হলেও শব্দের অর্থের পরিবর্তন হয় না।
শ্বাসাঘাত
একাধিক অক্ষরযুক্ত শব্দে শ্বাসাঘাত সর্বশেষ অক্ষরের উপর পড়ে। তবে এই নিয়মের অনেকগুলো ব্যতিক্রম রয়েছে। কখনও কখনও, বাক্যাংশের ছন্দের ফলস্বরূপ, শ্বাসাঘাত অবাধে শেষের অক্ষরটি বাদে অন্য অক্ষরের দিকে চলে যেতে পারে।
বাক্য গঠন
ইশকাশিমিতে পদক্রম কর্তা-কর্ম-ক্রিয়া, তবে তথ্য কাঠামোর বিভিন্নতার দ্বারা এই ক্রমটি প্রভাবিত হতে পারে।
ঋণকৃত শব্দ
ইশকাশিমি শব্দভাণ্ডারের একটি উল্লেখযোগ্য অংশে অন্যান্য ভাষা থেকে ধার করা শব্দ এবং বাক্য গঠন কাঠামো রয়েছে। এর কারণ হলো অন্যান্য ভাষার সাথে ইশকাশিমি ভাষিকদের নিয়মিত এবং ঘনিষ্ঠ যোগাযোগ। উদাহরণস্বরূপ, "ফকত্" (কেবলমাত্র) আলোকনধর্মী অব্যয়টির ইতিহাসে দেখা যায় যে এটি ফার্সি ভাষা থেকে ধার করা হয়েছিল, যা পুর্বে ফার্সি দ্বারা আরবি থেকে ধার করা হয়েছিল।
নিষিদ্ধ শব্দ
প্রাচীন কথাসাহিত্যের ব্যবহার এবং অন্যান্য ভাষাগুলোর শব্দগুলোর থেকে ব্যুৎপত্তির ফলে প্রায়শই তাদের অর্থ এবং উচ্চারণ পরিবর্তনের ফলে ইশকাশিমি ভাষায় নিষিদ্ধ শব্দের গঠন এবং সংযোজন ঘটে। কিছু নিষিদ্ধ ইশকশিমী শব্দ, যা একইভাবে অন্যান্য পামির ভাষায় নিষিদ্ধ হিসাবে দেখা যায়:
লিখন পদ্ধতি
ইশকাশিমির নিজস্ব কোন লিখন পদ্ধতি বা সাহিত্য নেই এবং পূর্ববর্তী শতাব্দীতে কিছু পরম্পরাগত লোককথার লেখার জন্য এই অঞ্চলে আধিপত্য বিস্তারকারী ফার্সি ভাষা ব্যবহৃত হত। তবে বিংশ শতাব্দীর শেষে সিরিলীয় বর্ণমালার উপর ভিত্তি করে একটি লিখন পদ্ধতি বাস্তবায়নের প্রচেষ্টা করা হয়েছিল।
লিখিত উৎস
ইশকশিমি ভাষা সম্পর্কে তথ্য সংগ্রহ ও সংগঠিত করার জন্য ভাষাতত্ত্ববিদদের প্রথম প্রয়াস উনবিংশ শতাব্দীর শুরুতে হয়েছিল এবং পরে টি. পাখালিনার মতো রুশ এবং ইশকাশিমি ভাষাতত্ত্ববিদরা এই প্রয়াশ চালিয়ে গিয়েছিলেন। ইশকাশিমি ভাষার কোনও প্রণালীবদ্ধ বিবরণ বা নথিবদ্ধকরণের আগে গবেষকরা এলোমেলো কিছু শব্দভাণ্ডারের উদাহরণ সংগ্রহ করেছিলেন এবং ইরানীয় ভাষা সম্পর্কিত রচনায় এই ভাষার উল্লেখ করেছিলেন। কেবল বিংশ শতাব্দীর শেষে ভাষাতত্ত্ববিদরা ইশকাশিমি ভাষার আরও বিস্তৃত বিবরণ তৈরি করেছিলেন।
হুক্কা
]] হুক্কা আরবি: أرجيلة, ফার্সি: قلیان, উর্দু حقّہ ধূমপান করার মাধ্যম। যা মাদকের চেয়েও খতিকর। অনেকে নল জল, হুকি নামেও ডেকে থাকে। আবার অনেকে ভারতীয় ধূমপান পাইপ বলেও ডেকে থাকেন। হুকার মাধ্যমে ধূমপান স্বাস্থের জন্য অত্যন্ত ক্ষতিকর। আর এই জল কখনোই পরিশুদ্ধ নয়। বরং শরীরের জন্য সংক্রামক রোগ সৃষ্টি করতে পারে। ধারণা করা হয় মুঘল সম্রাটের ইরফান শাইখ বা পারস্যের সাফাভি রাজবংশ এই হুক্কার আবিস্কারক।   আর সেখান থেকেই গোটা ভারতবর্ষে হুক্কা ছড়িয়ে পড়ে  কিছু দিনের মধ্যই ওসমানি সম্রজ্যের সময়ে হুক্কা পার্শবর্তী সাফাভি রাজবংশ থেকে মিসর ও লেভ্যান্ট ছড়িয়ে পরে। আর খুব জনপ্রিয়তা লাভ করে। হুক্কা মূলত একটি আরবি শব্দ হুককা থেকে এসেছে। দ্রুত এর ব‍্যবহার আসেপাশের  অঞ্চলে ছড়িয়ে পড়ে, বিশেষ করে হুক্কা পান দক্ষিণ আমেরিকায় জনপ্রিয়তা অর্জন করে। দক্ষিণ আমেরিকা, ইউরোপ, অস্ট্রেলিয়া, দক্ষিণ এশিয়া, তানজানিয়া, এবং দক্ষিণ আফ্রিকায়, মূলত লেভ্যান্ট থেকে আসা অভিবাসিদের কাছে জনপ্রিয়তা অর্জন করেছে। আর ছোটদের মধ্যেও ছড়িয়ে পড়েছে।
হুকার আকার
3 টি মাপের আকার সহ হুক্কার অনেকগুলি আকার রয়েছে:
দি স্টেট, ইন্ডাস্ট্রিয়ালাইজেশন এন্ড ক্লাশ ফরমেশনস ইন ইন্ডিয়া
দি স্টেট, ইন্ডাস্ট্রিয়ালাইজেশন এন্ড ক্লাস ফরমেশনস ইন ইন্ডিয়া হচ্ছে একুশে পদকপ্রাপ্ত সমাজবিজ্ঞানী ড. অনুপম সেন-এর ইংরেজি ভাষায় রচিত ১৯৮২ সালে প্রকাশিত একটি গ্রন্থ। বিশ্বের অন্যতম প্রকাশনা প্রতিষ্ঠান রাউটলেজ এন্ড কেগানপল গ্রন্থটি প্রকাশ করে। এই গ্রন্থে লেখক ব্রিটিশদের পুঁজিবাদে লুণ্ঠনে কীভাবে পৃথিবীর সবচেয়ে ধনী দেশ ভারতবর্ষ বা পরবর্তী সময়ে বাংলাদেশ গরিব দেশে পরিণত হলো তা তথ্য ও তত্ত্বের সমাহারে তুলে ধরেছেন।
প্রেক্ষাপট
গ্রন্থটি রচনার প্রেক্ষাপটে গুরুত্বপূর্ণ তত্ত্ব পাওয়া যায়। গ্রন্থটির লেখক ড. অনুপম সেন বলেন - "স্বাধীনতার মাত্র সাড়ে তিন বছরের মধ্যে ১৯৭৫-এর ১৫ আগস্ট এক সামরিক অভ্যুত্থানে সপরিবারে নিহত হন জাতির জনক বঙ্গবন্ধু শেখ মুজিবুর রহমান। তাঁর অন্তর্ধানে স্বাধীনতা ও মুক্তিযুদ্ধের চেতনা ভূলুণ্ঠিত হওয়ার আশঙ্কা দেখা দিল। সেই সময় ড. সেনের নজরে এলো পৃথিবী বিখ্যাত সমাজতত্ত্ববিদ ম্যানচেস্টার ইউনিভার্সিটির তখনকার অধ্যাপক হামজা আলভীর একটি তত্ত্ব। আলভী তার একটি গ্রন্থে বলতে চাইলেন, দক্ষিণ এশিয়ার দু’টি দেশ, বিশেষ করে পাকিস্তান ও বাংলাদেশে বারবার সামরিক অভ্যুত্থান ও সামরিক বাহিনীর ক্ষমতা দখলের মূল কারণ হলো, দেশ দু’টিতে রাষ্ট্রের সোশ্যাল ক্লাস আন্ডার ডেভেলপ্ড আর রাষ্ট্র-যন্ত্র যেমন আর্মি, পুলিশ বিশেষত আমলাতন্ত্র ওভার ডেভেলপড। আর এটা করে গেছে ব্রিটিশরা।"
বিষয়বস্তু
গ্রন্থটিতে ব্রিটিশদের পুঁজিবাদী লুণ্ঠনে পৃথিবীর সবচেয়ে ধনী দেশ ভারতবর্ষ বা পরবর্তী সময়ে বাংলাদেশ কীভাবে গরিব দেশে পরিণত হলো তা তুলে ধরা হয়েছে। গ্রন্থটির লেখক ড. অনুপম সেন এক স্বাক্ষাতকারে গ্রন্থটির মূল বিষয় তুলে ধরেন। তিনি বলেন- "ভারতবর্ষ বা বর্তমান বাংলাদেশে হাজার বছর ধরে চলমান ছিল গ্রামভিত্তিক উৎপাদন ব্যবস্থা। গ্রামের একটি বড় শ্রেণি ছিল কৃষক। তাদের জমির মালিকানা ছিল। আবার আরেকটি গুরুত্বপূর্ণ শ্রেণি ছিল কারিগর। যেমন কামার, কুমোর, ধোপা, স্বর্ণকার। তাদেরও কিছু জমি ছিল। গ্রামের মানুষ স্বনির্ভর ছিল। তারা অন্য কারও কাছে নির্ভরশীল ছিল না। মোগল থেকে শুরু করে সব আমলে জমিদার ছিল, তবে তাদের কাছে জমির মালিকানা ছিল না। তারা শুধু রাজার হয়ে খাজনা আদায় করত। কিন্তু ব্রিটিশরা জমিদারদের জমির মালিকানা দিয়ে দিল। আর তাতে কৃষকরা জমি থেকে উচ্ছেদ হলো। ফলে গ্রামভিত্তিক উৎপাদন ব্যবস্থা ভেঙে গেল। আর তাতে করে কারিগর শ্রেণি বিলুপ্ত হয়ে গেল। তার ফল ভোগ করল ব্রিটিশরা। তারা এই দেশ থেকে সহজে সম্পদ লুণ্ঠন করতে লাগল। ব্রিটিশদের আগমনের পরেও আমাদের বস্ত্রশিল্প ইংল্যান্ডের চেয়ে উন্নত ছিল। ব্রিটিশরা আমাদের পাট নিয়ে ড্যান্ডিতে জুট মিল করল। ব্রিটিশদের ১৯০ বছরের শাসনের সময় এই ভারতবর্ষ তথা বর্তমানের বাংলাদেশ পৃথিবীর অন্য ধনী দেশ থেকে গরিব দেশে পরিণত হলো। ব্রিটিশরা আসার অর্ধশতাব্দীর মধ্যে তখনকার ৫০০ কোটি পাউন্ড লুণ্ঠন করে এই দেশ থেকে। সেই অর্থ যদি আমাদের দেশে থাকত তাহলে আজ আমাদের মাথাপিছু আয় ব্রিটিশদের চেয়ে বেশি হতো।"
সংস্করণ
দি স্টেট, ইন্ডাস্ট্রিয়ালাইজেশন এন্ড ক্লাশ ফরমেশনস ইন ইন্ডিয়া গ্রন্থটি বিশ্বের অন্যতম প্রকাশনা প্রতিষ্ঠান রাউটলেজ ১৯৮২ সালে প্রকাশ করে। ১৯৯২ সালে বার্চ বারবারোগলু-র সম্পাদনায় প্রকাশনা প্রতিষ্ঠান ‘সেজ’ থেকে ‘ক্লাস, স্টেট এন্ড ডেভেলপমেন্ট ইন ইন্ডিয়া’ গ্রন্থটি প্রকাশিত হলে তাতে ড. সেন লিখিত ‘মোডস অফ প্রোডাকশন এন্ড সোশ্যাল ফরমেশন ইন ইন্ডিয়া’ শিরোনামে আর্টিকেলটি প্রথম আর্টিকেল হিসেবে প্রকাশ করা হয়। গ্রন্থটি জনপ্রিয় হওয়ায় এবং তিন যুগ ধরে গবেষণা ও শিক্ষায় নিয়মিতভাবে ব্যবহৃত হওয়ায় রাউটলেজ গ্রন্থটি ২০১৭ সালে পুনরায় ‘রাউটলেজ লাইব্রেরি এডিশন’ হিসেবে প্রকাশ করে। এডিশনটির সম্পূর্ণ নাম দেয়া হয় ‘রাউটলেজ লাইব্রেরি এডিশন: ব্রিটিশ ইন ইন্ডিয়া’। এই এডিশনে ভারতীয় উপমহাদেশে প্রায় ১৯০ বছর ধরে ব্রিটিশ শাসনের ফলে সৃষ্ট নানা বিষয় বা সমস্যা, তাদের অপশাসন ও শোষণের চিত্র সংবলিত ৩০টি গ্রন্থ অন্তর্ভুক্ত করা হয়েছে। এই চিত্র তুলে ধরে রাউটলেজ গত ২০০ বছরে অগণিত গ্রন্থ প্রকাশ করলেও এসব গ্রন্থের মধ্যে অল্পসংখ্যক গ্রন্থ থেকে এডিশনটির জন্য উক্ত ৩০টি গ্রন্থ নির্বাচন করা হয়। এডিশনটিতে ‘দি স্টেট, ইন্ডাস্ট্রিয়ালাইজেশন এন্ড ক্লাশ ফরমেশনস ইন ইন্ডিয়া’ ২৩ তম খন্ড হিসেবে সংযোজিত হয়েছে।
পাঠ্যসূচী
রাউটলেজ থেকে গ্রন্থটি প্রকাশিত হওয়ার পর বেশ কয়েকটি সুনামধন্য বিশ্ববিদ্যালয় গ্রন্থটিকে তাদের পাঠসূচিভূক্ত করে। উত্তর আমেরিকার বহু বিশ্ববিদ্যালয় বিশেষ করে কানাডার টরেন্টো বিশ্ববিদ্যালয়, আমেরিকার ফ্লোরিডা বিশ্ববিদ্যালয় ও নিউইয়র্ক বিশ্ববিদ্যালয়; সুইডেনের টিনবারজেন বিশ্ববিদ্যালয়, ভারতের দিল্লি বিশ্ববিদ্যালয়, জওহরলাল নেহেরু বিশ্ববিদ্যালয় ও কলকাতা বিশ্ববিদ্যালয়সহ বিশ্বের অনেক বিশ্ববিদ্যালয়ে সমাজবিজ্ঞান, উন্নয়ন অর্থনীতি (ডেভেলপমেন্ট ইকোনমিকস) ও রাষ্ট্র্রবিজ্ঞানের পাঠ্যতালিকায় গ্রন্থটি রাখা হয়।
তুইতাল পবিত্র আত্মার গীর্জা
পবিত্র আত্মার গির্জা (ইংরেজি: হলি স্পিরিট চার্চ, Holy Spirit Church) একটি নান্দনিক খ্রিষ্টীয় ধর্মীয় উপাসনালয়। এটি ঢাকা বিভাগের অন্তর্গত নবাবগঞ্জ উপজেলার নয়নশ্রী ইউনিয়নের তুইতাল নামক গ্রামের ইছামতির তীরের ধর্মপল্লীতে অবস্থিত। উক্ত গ্রামের খ্রিষ্ট সম্প্রদায়ের জন্য এটিই একমাত্র ধর্মীয় প্রতিষ্ঠান। তবে নান্দনিক সৌন্দর্য্য এবং প্রাকৃতিক স্বচ্চলতার জন্য সর্বস্তরের লোকেরই বিচরণ লক্ষ্য করা যায় উক্ত গির্জায়।
নির্মাণ
বাংলাদেশ প্রতিষ্ঠারও আগে তৎকালীন ব্রিটিশ বেঙ্গলের নানান জায়গায় ধর্ম প্রচারের লক্ষ্যে ইংরেজ মিশনারীগুলো থেকে গির্জাসহ নানারকম মিশনারী শিক্ষা প্রতিষ্ঠানের অনুমোদন এবং অনুদান প্রদান করা হয়। আর তারই উত্তরসূরী হিসেবে নবাবগঞ্জের হাসনাবাদে প্রতিষ্ঠিত হয় বৃহৎ গির্জা। আর এরই শাখা প্রশাখা স্বরূপ উক্ত প্রতিষ্ঠানের পার্শ্ববর্তী গ্রামসমূহে একাধিক গির্জা এবং মিশনারী স্কুল কলেক প্রতিষ্ঠা করা হয়। উক্ত 'তুইতাল পবিত্র আত্মার গির্জা' ও তৎকালীন মিশনারী স্কুল "তুইতাল গার্লস স্কুল এন্ড কলেজ' এর সাথে অনুমোদন পায়।
প্রায় ১২০ বছর হাসনাবাদের অধীন থাকার পর ১৮৯৪ সালের ১৫ মে তুইতাল ধর্মপল্লী প্রতিষ্ঠিত হয়। আর ১৯২৪ সালে বর্তমান গির্জার পাশে একটি নতুন গির্জা নির্মিত হয়, যার নাম দেওয়া হয় ‘পবিত্র আত্মার গির্জা’।
পুনঃর্নির্মাণ
১৯২৪ সালে উক্ত গির্জা নির্মাণের পর বহুবার সংস্কার করা হয়। তবে সেটি অতিরিক্ত পুরোনো হয়ে গেলে ১৯৯৩ সালে উক্ত স্থানেই এর নতুন সংস্করণ নির্মাণ করা হয়।
জনপ্রিয়তা
ইছামতির তীরে অবস্থিত হওয়ায় এটি উক্ত প্রতিষ্ঠানের সৌন্দর্য্য এবং শান্তিপ্রিয়তা বহুগুণে বৃদ্ধি করে দিয়েছে। অনন্য নকশায় সজ্জিত হবার দরুন এবং এর ভেতরের শান্তিপ্রিয় সবুজ এবং ফুলেল আবহাওয়া বিস্তারের কারণে খ্রিষ্ট ধর্মীয়দের সাথে অন্য ধর্মের লোকেদের নিকটও এটি একটি জনপ্রিয় পিকনিক স্পট। প্রতি রবিবার স্থানীয় খ্রিষ্ট সম্প্রদায় এখানে প্রার্থনা করতে আসে এবং প্রতি বড়দিনের পরে এখানে খ্রিষ্ট সম্প্রদায়ের বিবাহ অনুষ্ঠিত হয়। আর অন্যান্য দিনগুলি এটি অন্যান্য লোকেদের জন্য উন্মুক্ত করা হয়, যদিও এর সুরক্ষার জন্য এখানে কঠোর নিষেধাজ্ঞা পালন করতে হয়।
এছাড়াও ১৯৩৩ সালে শাহরিয়ার কবিরের "একাত্তরের যীশূ" উপন্যাসের ভিত্তিতে তৈরিকৃত চলচ্চিত্র "একাত্তরের যীশূ"-এর শুটিং ও উক্ত গির্জা এবং এর পাশ্ববতী নদী ইছামতির তীরেই চিত্রায়িত করা হয়।
আন্দ্রে ফ্লেচার
আন্দ্রে ডেভিড স্টিফন ফ্লেচার (জন্ম: ২৮ নভেম্বর, ১৯৮৭) গ্রেনাডার সেন্ট ডেভিড প্যারিশে জন্মগ্রহণকারী ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলের অন্যতম উদীয়মান খেলোয়াড় আন্দ্রে ফ্লেচার ডানহাতে ব্যাটিংয়ের পাশাপাশি মাঝে-মধ্যে উইকেট-রক্ষণের কাজেও সম্পৃক্ত রাখেন। ঘরোয়া ক্রিকেটে উইন্ডওয়ার্ড আইল্যান্ডের হয়ে খেলে থাকেন।
গ্যারি ক্রকার
গ্যারি জন ক্রকার (Gary Crocker; জন্ম: ১৬ মে, ১৯৬২) বুলাওয়াওতে জন্মগ্রহণকারী প্রথিতযশা জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৯২ থেকে ১৯৯৩ সময়কালে সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।
প্রথম-শ্রেণীর ক্রিকেট
বুলাওয়ের হ্যামিল্টনে হাই স্কুলের প্রাক্তন ছাত্র তিনি। ১৯৯০-৯১ মৌসুম থেকে ১৯৯৪-৯৫ মৌসুম পর্যন্ত গ্যারি ক্রকারের প্রথম-শ্রেণীর খেলোয়াড়ী জীবন চলমান ছিল। মাতাবেলেল্যান্ড দলের অধিনায়কের দায়িত্বে ছিলেন তিনি। দীর্ঘাকায়, প্রশস্ত হস্তের অধিকারী গ্যারি ক্রুকারে বামহাতি অল-রাউন্ডার হিসেবে বেশ সুনাম অর্জন করেছিলেন।
আন্তর্জাতিক ক্রিকেট
উদ্বোধনী টেস্ট খেলায় আলী শাহের আঘাতপ্রাপ্তির কারণে তার স্থলাভিষিক্ত হন। ১৯৯২ সালে জিম্বাবুয়ের ক্রিকেটের ইতিহাসের প্রথম টেস্টে খেলায় অংশগ্রহণ করার সৌভাগ্যের অধিকারী হন। তবে, ব্যর্থতার পরিচয় দেন। ৩০ বছর বয়সী গ্যারি ক্রকার ইতোপূর্বে জাতীয় দলে খেলার সুযোগ না পেলেও পূর্ব রাত্রে জরুরি বার্তা পেয়ে ৪৪০ কিলোমিটার ভ্রমণ শেষে পরদিন সকালে হারারেতে পৌঁছেন। টেস্টে ব্যর্থ হলেও একদিনের আন্তর্জাতিকের সূচনা বেশ বারো হয়েছিল। অর্ধ-শতকের পাশাপাশি ভারতের বিপক্ষে চার উইকেট লাভ করেন।
অবসর
পরবর্তী মৌসুমে ব্যবসায়িক ব্যস্ততার কারণে কাদোমায় চলে যান। সেখানে অনুশীলনীর অভাবের পাশাপাশি দূর্বল ক্রীড়াশৈলীর কারণে আর তাকে আন্তর্জাতিক ক্রিকেট অঙ্গনে খেলতে দেখা যায়নি।
১৯৯৩ সালে আন্তর্জাতিক ক্রিকেট খেলা থেকে অবসর গ্রহণ করেন। রাজনৈতিক অস্থিতিশীলতা ও অর্থনৈতিক মন্দাভাব বিরাজমান থাকায় মার্কিন যুক্তরাষ্ট্রে অভিবাসিত হন তিনি। বর্তমানে তিনি লস অ্যাঞ্জেলসে বসবাস করছেন ও হলিউড ক্রিকেট ক্লাবের সাথে সামাজিক স্তরের ক্রিকেটে অংশ নিচ্ছেন। তার সন্তান শন ক্রুকারে পেশাদারী পর্যায়ে গল্ফ খেলছেন। ক্রিকেট খেলার পাশাপাশি বেসবল খেলায়ও তিনি সিদ্ধহস্তের পরিচয় দিয়েছেন।
বহরমপুর সদর মহকুমা
বহরমপুর সদর মহকুমা পশ্চিমবঙ্গের মুর্শিদাবাদ জেলার একটি মহকুমা। এই মহকুমা বহরমপুর পুরসভা, বেলডাঙা পুরসভা এবং পাঁচটি সমষ্টি উন্নয়ন ব্লক (বহরমপুর, বেলডাঙা-১, বেলডাঙা-২, হরিহরপাড়া ও নওদা) নিয়ে গঠিত। উক্ত পাঁচটি ব্লকের অধীনে মোট ৬১টি গ্রাম পঞ্চায়েত ও তিনটি সেন্সাস টাউন রয়েছে। মহকুমার সদর বহরমপুর।
এলাকা
বহরমপুর ও বেলডাঙা পুরসভা ছাড়া এই মহকুমায় বহরমপুর, বেলডাঙা-১, বেলডাঙা-২, হরিহরপাড়া ও নওদা নামে পাঁচটি সমষ্টি উন্নয়ন ব্লক রয়েছে। মহকুমার তিনটি সেন্সাস টাউন হল কাশিমবাজার, গোয়ালজান ও গোরাবাজার।
মহকুমা
মুর্শিদাবাদ জেলায় রয়েছে মোট পাঁচটি মহকুমা:
বহরমপুর ব্লক
বহরমপুর ব্লকের গ্রামীণ এলাকা ১৭টি গ্রাম পঞ্চায়েত নিয়ে গঠিত। এগুলি হল ভাকুরি-১, হরিদাসমাটি, নিয়াল্লিসপাড়া গোয়ালজান, রাঙামাটি চাঁদপাড়া, ভাকুরি-২, হাতিনগর, রাধারঘাট-২, ছাইঘাড়ি, মদনপুর, রাধারঘাট-১, সাতুই চৌরিগাছা, দৌলতাবাদ, মণীন্দ্রনগর, রাজধরপাড়া, গুরুদাসপুর, নওদাপানুর ও সাহাজাদপুর। ব্লকের শহরাঞ্চল কাশিমবাজার, গোয়ালজান ও গোরাবাজার সেন্সাস টাউন তিনটি নিয়ে গঠিত। ব্লকটি বহরমপুর টাউন ও দৌলতাবাদ থানার অধীনস্থ। ব্লকের সদর বহরমপুর।
বেলডাঙা-১ ব্লক
বেলডাঙা-১ ব্লকের গ্রামীণ এলাকা ১৩টি গ্রাম পঞ্চায়েত নিয়ে গঠিত। এগুলি হল বেগুনবাড়ি, চৈতন্যপুর-২, মহুলা-১, সুজাপুর-কুমারপুর, ভাবতা-১, দেবকুণ্ডু, মহুলা-২, ভাবতা-২, কাপাসডাঙা, মির্জাপুর-১, চৈতন্যপুর-১, মাদ্দা ও মির্জাপুর-২। এই ব্লকে কোনো শহরাঞ্চল নেই। ব্লকটি বেলডাঙা থানার অধীনস্থ। ব্লকের সদর বেলডাঙা।
বেলডাঙা-২ ব্লক
বেলডাঙা-২ ব্লকের গ্রামীণ এলাকা ১১টি গ্রাম পঞ্চায়েত নিয়ে গঠিত। এগুলি হল আন্দুলবেড়িয়া-১, কাশীপুর, রামপাড়া-২, আন্দুলবেড়িয়া-২, রামনগর বাছড়া, শক্তিপুর, দাদপুর, সোমপাড়া-১, কামনগর, রামপাড়া-১ ও সোমপাড়া-২। এই ব্লকে কোনো শহরাঞ্চল নেই। ব্লকটি রেজিনগর থানার অধীনস্থ। ব্লকের সদর শক্তিপুর।
হরিহরপাড়া ব্লক
হরিহরপাড়া ব্লকের গ্রামীণ এলাকা দশটি গ্রাম পঞ্চায়েত নিয়ে গঠিত। এগুলি হল বেহারিয়া, হরিহরপাড়া, মালোপাড়া, স্বরূপপুর, চোয়া, হুমাইপুর, রায়পুর, ধরমপুর, খিদিরপুর ও রুকুনপুর। এই ব্লকে কোনো শহরাঞ্চল নেই। ব্লকটি হরিহরপাড়া থানার অধীনস্থ। ব্লকের সদর হরিহরপাড়া।
নওদা ব্লক
নওদা ব্লকের গ্রামীণ এলাকা দশটি গ্রাম পঞ্চায়েত নিয়ে গঠিত। এগুলি হল বালি-১, কেদারচাঁদপুর-১, নওদা, সারঙ্গপুর, বালি-২, কেদারচাঁদপুর-২, পাতিকাবাড়ি, চাঁদপুর, মধুপুর ও রাইপুর। এই ব্লকে কোনো শহরাঞ্চল নেই। ব্লকটি নওদা থানার অধীনস্থ। ব্লকের সদর আমতলা।
আমির আটলাস খান
আমির আটলাস খান (জন্ম ৩০ জুলাই ১৯৯০ পেশোয়ারে ) একজন পাকিস্তানি পেশাদার স্কোয়াশ খেলোয়াড়। তিনি প্রাক্তন বিশ্বচ্যাম্পিয়ন জনশের খানের ভাগ্নে।
ব্যক্তিগত জীবন
তাঁর বাবা আটলাস খান একসময় শীর্ষস্থানীয় আন্তর্জাতিক খেলোয়াড় ছিলেন। প্রথম থেকেই তিনি আমিরের কোচের মতো ছিলেন, যার কাছ থেকে আমির সবসময় কঠোর প্রশিক্ষণ পেয়েছেন।
পেশা
২০০৭ সাল খানের সবচেয়ে সফল বছর এবং তার র‌্যাঙ্কিং বৃদ্ধি পেয়েছে। তিনি ২০০৭ গভর্নর এনডাব্লুএফপি আন্তর্জাতিক এবং ২০০৭ পিএসএফ আন্তর্জাতিক ম্যাচে চূড়ান্ত হয়েছিলেন, তবে উভয় সময়েই তিনি মনসুর জামানকে পরাজিত করেছিলেন। আগস্টে তিনি মালয়েশিয়ার মোহাম্মদ আজলান ইস্কান্দারকে হারিয়ে প্রথম সিএএস আন্তর্জাতিক শিরোপা জিতে আরও এক ধাপ এগিয়ে গিয়েছিলেন।
২০০২ সাল থেকে ১০০৯ সাল পর্যন্ত আমির তার সর্বোচ্চ র‌্যাঙ্কিংয়ে ১৪ তম স্থানে রয়েছেন এবং বর্তমান পাকিস্তানের স্কোয়াশ খেলোয়াড়ের তালিকায়  প্রথম  স্থানে য়েছেন।
খান চীনের গুয়াংজুতে ২০১০ সালের এশিয়ান গেমসে পৃথক ইভেন্টে রৌপ্যপদক জিতেছিলেন।
২০১৩ এশিয়ান স্কোয়াশ চ্যাম্পিয়নশিপ
এশিয়ান স্কোয়াশ চ্যাম্পিয়নশিপ ২০১৩-এ, খান তিনটি সেটে কুয়েতের আবদুল্লাহ আল মেজায়ানকে পরাভূত করে ১৪ বছরের মধ্যে প্রথম পাকিস্তানি হয়ে এই শিরোপা জয় করেছেন।
জামিয়া মুহাম্মাদিয়া ইসলামিয়া বনানী
জামিয়া মুহাম্মাদিয়া ইসলামিয়া বনানী ঢাকার বনানীস্থ বিটিসিএল কলোনীর স্যাটেলাইট অফিস সংলগ্ন এলাকায় অবস্থিত একটি কওমি মাদ্রাসা। ১৯৯৪ সালে উক্ত স্যাটেলাইট প্রতিষ্ঠানের কয়েকজন কর্মকর্তার প্রচেষ্টায় এটি প্রতিষ্ঠা লাভ করে। ২০১৪ সালে এই মাদ্রাসার ছাত্র সংখ্যা ছিল ৭০০ ও শিক্ষক ৩০ জন। আজিজুল হক জীবদ্দশায় এখানে নিয়মিত সহীহ বুখারীর পাঠদান করতেন। মাদ্রাসাটি বেফাকুল মাদারিসিল আরাবিয়া বাংলাদেশের অন্তর্ভুক্ত। মাদ্রাসার বর্তমান মহাপরিচালক মুহাম্মদ নোমান।
ফল রিভার ডায়োসিসে যৌন নির্যাতন কেলেঙ্কারী
ফল রিভার ডায়োসিসে যৌন নির্যাতন কেলেঙ্কারী মার্কিন যুক্তরাষ্ট্র এবং আয়ারল্যান্ডে ক্যাথলিক যৌন নির্যাতনের মামলার ধারাবাহিকের একটি উল্লেখযোগ্য পর্ব।
জেমস পোর্টার ব্যাপার
ফাদার জেমস পোর্টার ছিলেন একজন রোমান ক্যাথলিক যাজক, যিনি ২৮জন শিশুকে শ্লীলতাহানির জন্য দোষী সাব্যস্ত হন। তিনি স্বীকার করেছেন যে ১৯৬০-এর দশকে শুরু করে ৩০ বছর ধরে উভয় লিঙ্গের মধ্যে কমপক্ষে ১০০ জনকে যৌন নির্যাতন করার কথা স্বীকার করেছিলেন।
১০১ নিপিড়নের দাবি
১৯৯২ সালের ১৬ ই জুন পোর্টার বিষয়ের পর বিশপ শন ও'ম্যালিকে ডায়োসিস অফ ফল রিভারের প্রধান হিসেবে নির্বাচিত করা হয়। পরের ১১ আগস্ট তাকে ইনস্টল করা হয়েছিল। যদিও ফল রিভারের বিশপ, ও'ম্যালি ১০১ টি নির্যাতনের দাবি নিষ্পত্তি করেছেন এবং যৌন নির্যাতনের বিরুদ্ধে একটি শূন্য সহনশীলতা নীতি শুরু করেছেন। তিনি রোমান ক্যাথলিক গির্জায় প্রথম ব্যাপক যৌন নির্যাতন নীতিগুলির মধ্যে একটি ও চালু করেছিলেন।
অভিযোগ অব্যাহত
যাজকদের দ্বারা নির্যাতিতদের সারভাইভারস নেটওয়ার্ক অভিযোগ করেছে যে ফল রিভার ডায়োসিস মেইনের একজন যাজকের বিরুদ্ধে অভিযোগ সম্পর্কে জনগণকে অবহিত করার জন্য যথেষ্ট কাজ করেনি, যিনি একসময় ফল নদী এবং অ্যাটলেবোরো এলাকায় কাজ করেছিলেন, কিন্তু ডাইওসেসান কর্মকর্তারা বলেছেন যে দলটি এখন যা দাবি করছে তা তারা ইতোমধ্যে করেছে।
সাবেক বিশপের বিরুদ্ধে মামলা
২০১৮ সালে, একজন বিচারক রায় দেন যে প্রাক্তন ফল রিভার বিশপ ড্যানিয়েল ক্রোনিনের বিরুদ্ধে একটি মামলা এগিয়ে যেতে পারে, অভিযোগ করেন যে ক্রোনিন একজন যাজককে রক্ষা করেছিলেন যিনি ১৯৭০ এবং ১৯৮০ এর দশকে দুটি বেদী ছেলেকে যৌন নির্যাতন করেছিলেন।
২০২০-এর মামলা
২০২০ সালের জানুয়ারি মাসে যৌন নির্যাতনের অভিযোগে ১৯৪৭ থেকে ১৯৮৬ সালের মধ্যবর্তী সময়ে গির্জায় কর্মরত নয়জন যাজক ও একেজন কর্মচারীর বিরুদ্ধে মামলা দায়ের করা হয়।
গান্ধীনগর, মহারাষ্ট্র
গান্ধিনগর (Gandhinagar) ভারতের মহারাষ্ট্র রাজ্যের কোলহাপুর জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে গান্ধিনগর শহরের জনসংখ্যা হল ১২,৩৭১ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৮০%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৭৫%। সারা ভারতের সাক্ষরতার হার ৫৯.৫%, তার চাইতে গান্ধিনগর এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
আলোয়ার লোকসভা কেন্দ্র
এই লোকসভা কেন্দ্রের সকল বিধানসভা কেন্দ্রগুলি আলোয়ার জেলার অংশ নিয়ে গঠিত।
ইতিহাস
এই লোকসভা কেন্দ্রে ১৯৫২ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্রগুলি
লোকসভা কেন্দ্রটি রাজস্থান রাজ্যের ২০০ টি বিধানসভা কেন্দ্রের মধ্যে ৮ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য রাজস্থান বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্র সর্বশেষ ২০১৮ সালে নির্বাচন অনুষ্ঠিত হয়।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৫৯ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৬০ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৬১ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৬২ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৬৫ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৬৬ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৬৭ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত। এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৬৮ নং বিধানসভা কেন্দ্রের। এই কেন্দ্রটি তফসিলী উপজাতিদের জন্য সংরক্ষিত।
বর্তমান ও প্রাক্তন বিজয়ী সাংসদদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি'র মাহান্ত বালকনাথ।
স্বপ্ন (দ্ব্যর্থতা নিরসন)
স্বপ্ন ঘুমের সময়ের একধরনের মস্তিষ্কসৃষ্ট অভিজ্ঞতা।
স্বপ্ন আরও উল্লেখ করতে পারে:
৬১তম বার্ষিক গ্র্যামি পুরস্কার
মনোনয়ন ঘোষণা
প্রথমত, ২০১৮ সালের ৫ই ডিসেম্বর তারিখে এই অনুষ্ঠানের পুরস্কারের জন্য মনোনয়ন ঘোষণা করার কথা ছিল, কিন্তু সাবেক রাষ্ট্রপতি জর্জ হারবার্ট ওয়াকার বুশের অন্ত্যেষ্টিক্রিয়ার জন্য তা ২০১৮ সালের ৭ই ডিসেম্বর পর্যন্ত স্থগিত করা হয়েছিল।
বাংলাদেশ জাতীয় মহিলা ভলিবল দল
বাংলাদেশ জাতীয় মহিলা ভলিবল দল হল বাংলাদেশের একটি জাতীয় মহিলা ক্রীড়া দল যা মহিলাদের আন্তর্জাতিক ভলিবল প্রতিযোগিতায় বাংলাদেশের প্রতিনিধিত্ব করে। দলটি বাংলাদেশ ভলিবল ফেডারেশন কর্তৃক নিয়ন্ত্রিত ও পরিচালিত হয়।
হিবিস্কাস
হিবিস্কাস হচ্ছে সপুষ্পক উদ্ভিদের মালভেসি পরিবারের একটি গণের নাম। এই গণে কয়েকশত প্রজাতির গাছ রয়েছে। এদের কয়েকটি পরিচিত বাংলা নাম হচ্ছে রক্তজবা, জবা, ঝুমকা জবা, জবা কুসুম ইত্যাদি উল্লেখযোগ্য। বর্তমানে অনেক ধরনের সংকর প্রজাতির (হাইব্রীড) জবা পাওয়া যায়। এগুলি বিভিন্ন রং ও আকৃতির হয়ে থাকে।
সেদিন দেখা হয়েছিল
সেদিন দেখা হয়েছিল সুজিত মন্ডল পরিচালিত ২০১০ সালে মুক্তিপ্রাপ্ত একটি ভারতীয় বাংলা রোমান্টিক চলচ্চিত্র। শ্রী ভেঙ্কটেশ ফিল্মস প্রযোজিত এই চলচ্চিত্রের মুখ্য ভূমিকায় আছে দেব, শ্রাবন্তী চট্টোপাধ্যায়, তাপস পাল, লাবণী সরকার সহ আরো অনেকে। তেলুগু চলচ্চিত্র পারুগুর পুননির্মান এই চলচ্চিত্রটি বক্স অফিসে একটি ব্লকবাস্টার হয়।
হিবিস্কাস
প্রজাতি
কয়েকশ প্রজাতি খোঁজ পাওয়া গিয়েছে, যার মধ্যে রয়েছে:
সেদিন দেখা হয়েছিল
কাহিনি
নন্দিনীর (শ্রাবন্তী চট্টোপাধ্যায়) বড় বোন কবিতা এবং বোনের বন্ধু অজয় বাড়ি থেকে পালিয়ে গিয়ে বিয়ে করে। তাদের বাবা নীলকণ্ঠ রায় (তাপস পাল) অত্যন্ত কঠোর মানুষ। সে তার মেয়েকে খুঁজতে অজয়র সকল বন্ধুকে ধরে নিয়ে আসে। এদের মধ্যেই একজন আবির (দেব)। তাদেরকে জিজ্ঞেস করা হয়, কোথায় তার মেয়ে আছে। কিন্তু তারা বলে তারা কিছুই জানে না। কেউই তাদের বিশ্বাস করে না।
একদিন আবির তার অন্য বন্ধুদের নিয়ে পালিয়ে যায়। এ উদ্দেশ্যে তারা যখন প্রায় স্টেশনে পৌছে গেছে, আবির জঙ্গলের মধ্যে একটি মেয়ের চোখ দেখতে পায়। তাই তার পালানো হয় না। আবার তারা ধরা পড়ে যায়। সেই মেয়েটি হল নন্দিনী।
এক পর্যায়ে নন্দিনী জানতে পারে, আবির তাকে ভালবেসে ফেলেছে। এরইমধ্যে একদিন নীলকন্ঠ তার মেয়েকে খুঁজতে শহরে যায়। সাথে সে আবির ও নন্দিনীকেও নিয়ে যায়। সেখানে সুযোগ পেয়ে আবির, কবিতা আর অজয়কে পালাতে সহায়তা করে। নন্দিনীর আঙ্কেল জানতে পারে, আবির ওদের পালাতে সহায়তা করেছে। আবির-এর পুরো বন্ধুদের দলকেই পেটানো হয়।
আবার একদিন তারা সবাই মিলে কলকাতা যায়। সবাই আবির-এর বাসায় রাত কাটায়। সেই রাতেই নন্দিনী আবিরকে তার ভালবাসার কথা জানায়। একদিন তারা কবিতাকে খুঁজে পায়। কবিতা তার বাবার সাথে কথা বলে এবং নীলকণ্ঠ তাকে অজয়র সাথে যেতে দেয়। পুরো দলকে ছেড়ে দেয়া হয়। এর মধ্যে নন্দিনীর বিয়ে ঠিক হয়ে যায়। তার বাবা মেয়ের ভালবাসার কথা জানতে পারে। এবার যেন আবির তার মেয়েকে নিয়ে পালাতে না পারে সেজন্য সে কঠোর ব্যবস্থা গ্রহণ করে। আবিরের বন্ধুরা ঠিক করে আবারও তারা আবির ও নন্দিনীকে পালাতে সহায়তা করবে। ইচ্ছা করলেই তারা পালাতে পারত। নন্দিনী রাজিও হয়। কিন্তু আবির শেষে ঠিক করে আর সে নীলকণ্ঠকে ঠকাবে না। সে নন্দিনীকে ফিরিয়ে দেয়।
নীলকণ্ঠ সব জানতে পারে। সে এসে নন্দিনীকে আবির-এর হাতে তুলে দেয় এই বলে, "আমার পর নন্দিনীকে যদি কেউ ভালবেসে থাকে, তবে তা তুমি"।
সংগীত
এই চলচ্চিত্রের সংগীত পরিচালনা করেন জিৎ গাঙ্গুলী। সুর করেন জিৎ গাঙ্গুলী, ঋষি চন্দ ও সমিধ মুখোপাধ্যায়। গান লেখেন চন্দ্রানী গঙ্গোপাধ্যায়, সমিধ মুখোপাধ্যায়, প্রসেন ও প্রিয় চট্টোপাধ্যায়।
জর্জ গান
জর্জ গান (George Gunn; জন্ম: ১৩ জুন, ১৮৭৯ - মৃত্যু: ২৯ জুন, ১৯৫৮) নটিংহ্যামশায়ারের হাকনল এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯০৭ থেকে ১৯৩০ সময়কালে ইংল্যান্ডের পক্ষে ১৫ টেস্টে অংশগ্রহণের সুযোগ হয় তার।
ঘরোয়া প্রথম-শ্রেণীর ইংরেজ কাউন্টি ক্রিকেটে নটিংহ্যামশায়ারের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে বোলিংয়ে পারদর্শীতা দেখিয়েছেন।
প্রথম-শ্রেণীর ক্রিকেট
জ্যাক হবস, ফ্রাঙ্ক ওলি ও ফিল মিডের ন্যায় উল্লেখযোগ্য ব্যাটসম্যানের সাথে তিনিও এডওয়ার্ড যুগে প্রথম-শ্রেণীর ক্রিকেটের সূচনালগ্নে প্রভূতঃ ভূমিকা রাখেন। ১৯০২ থেকে ১৯৩২ সালে নটিংহ্যামশায়ারের অন্য যে-কোন খেলোয়াড়ের তুলনায় সর্বাধিক রান তুলেন। ৩৫.৭০ গড়ে ৩১,৫৯২ রান সংগ্রহ করতে পেরেছেন। নটিংহ্যামশায়ারের পক্ষে সর্বাধিক ৩৫,২০৮ রান তুলেছেন জর্জ গান।
টেস্ট ক্রিকেট
তার টেস্ট খেলোয়াড়ী জীবন অন্যতম অপ্রত্যাশিত ঘটনায় ভরপুর ছিল। সমগ্র খেলোয়াড়ী জীবনে পনেরো টেস্টে অংশ নেন। তন্মধ্যে একটি বাদে বাদ-বাকী টেস্টগুলো ইংল্যান্ডের বাইরে খেলেন। ১৯০৭-০৮ মৌসুমে ইংল্যান্ড দল অস্ট্রেলিয়া গমন করে। শুরুতে তাকে দলের বাইরে রাখা হয়। তবে যে-কোন ভাবেই হোক তিনি স্বাস্থ্যের উন্নতিকল্পে অস্ট্রেলিয়ায় যান। তাকে অবগত করা হয় যে, দলের প্রয়োজনে খেলার সম্ভাবনা রয়েছে। এক পর্যায়ে এর প্রয়োজনীয়তাও পড়ে যায়। সিডনিতে তিনি সিরিজের প্রথম টেস্টে অংশ নেন। টেস্ট অভিষেকের প্রথম ইনিংসেই ১১৯ রানের মনোজ্ঞ সেঞ্চুরি করেন। দ্বিতীয় ইনিংসে ৭৪ রান তুললে পাঁচ টেস্টের সবকটিতেই তাকে দলে রাখা হয়। সিডনিতে অনুষ্ঠিত সিরিজের চূড়ান্ত ও পঞ্চম টেস্টে আবারও ১২২ রানের ইনিংস খেলেন।
৫১.৩৩ গড়ে ৪৬২ রান তুলে গড়ের দিক দিয়ে শীর্ষস্থানে ছিলেন। ১৯০৯ সালে সফরকারী অস্ট্রেলিয়ার বিপক্ষে একটিমাত্র খেলায় অংশ নেয়ার সৌভাগ্য হয় তার। লর্ডসের দ্বিতীয় টেস্টে ০ ও ১ রান তুলেন। তাস্বত্ত্বেও ১৯১১-১২ মৌসুমে আবারও অস্ট্রেলিয়ায় যান। কিন্তু, চার বছর পূর্বেকার সাফল্যের পুণরাবৃত্তি ঘটাতে পারেননি। ৪২.৩৩ গড়ে ৩৮১ রান তুলেন।
প্রথম বিশ্বযুদ্ধের পর তিনি দল নির্বাচকমণ্ডলীর সুনজরে ছিলেন না। ১৯২৯-৩০ মৌসুমের শেষ চার টেস্টে পূর্ব-পর্যন্ত খেলার সুযোগ পাননি। ঐ মৌসুমে ওয়েস্ট ইন্ডিজ সফরে যান। উইলফ্রেড রোডস ও অ্যান্ডি স্যান্ডহামের ন্যায় প্রথিতযশা কিছু খেলোয়াড়ের দীর্ঘদিনের অনন্য সাধারণ অবদানের স্বীকৃতিস্বরূপ এ সফরে নেয়া হয়েছিল।
মূল্যায়ন
১৯১৪ সালে উইজডেন কর্তৃক বর্ষসেরা ক্রিকেটারের মর্যাদা লাভ করে জর্জ গান।
ক্রিস্টোফার মার্টিন-জেনকিন্সের মতে, জর্জ গান যে-কোন ধরনের বোলিং আক্রমণের বিপক্ষে নিজেকে মেলে ধরতে সক্ষমতা দেখিয়েছেন। তার দীর্ঘতর খেলোয়াড়ী জীবন বেশ বর্ণাঢ্যময় ছিল। তবে, যারা তার খেলা নিয়মিতভাবে দেখেছেন, তারা একবাক্যে স্বীকার করবেন যে তিনি আরও রান তুলতে পারতেন।
ব্যক্তিগত জীবন
নটিংহ্যামশায়ারের উল্লেখযোগ্য ক্রিকেট পরিবারের সদস্য ছিলেন জর্জ গান। টেস্ট ক্রিকেটে অংশগ্রহণকারী জন গান তার জ্যেষ্ঠ ভ্রাতা ও উইলিয়াম গান সম্পর্কে তার কাকা হন। জি. ভি. গানের পিতা তিনি। ১৩ জুন, ১৯২৯ তারিখে ওরচেস্টারে অনুষ্ঠিত খেলায় নিজ ৫০তম জন্মদিনে অপরাজিত ১৬৪ রান তুলেন। ১৯৩১ সালে ৫২ বছর বয়সে ওয়ারউইকশায়ারের বিপক্ষে ১৮৩ রান তুলেন। একই ইনিংসে তার পুত্র অপরাজিত ১০০ রান তুলেন যা প্রথম-শ্রেণীর ক্রিকেট বিরল ঘটনারূপে স্বীকৃত।
কাতারের পরামর্শক পরিষদ
পরামর্শক পরিষদ (مجلس الشورى القطري ; শুরা কাউন্সিল নামেও পরিচিত) হলো কাতার রাজ্যের আইন প্রণয়নকারী সংস্থা, যার ৪৫ জন সদস্য রয়েছে। ২০২১ সালের কাতারি সাধারণ নির্বাচনের পর, এর ৩০ জন নির্বাচিত সদস্য এবং ১৫ জন নিযুক্ত সদস্য রয়েছে।  সংস্থাটি কেবলমাত্র প্রধানমন্ত্রীকে প্রশ্ন করতে পারে, যিনি কাতারের আমির দ্বারা নিযুক্ত হন, তার নীতির বিষয়ে যদি দুই-তৃতীয়াংশ সদস্য সম্মত হন, যা অসম্ভাব্য যে এক-তৃতীয়াংশ সদস্য আমির দ্বারা নিযুক্ত হন।
সাংবিধানিক ভূমিকা
পরিষদটি ১৯৭২ সালের এপ্রিল মাসে ২০ জন নিযুক্ত সদস্য নিয়ে গঠিত হয়। ১৯৭২ সালের মে মাসে প্রথম পরামর্শক সমাবেশের বৈঠক অনুষ্ঠিত হয়, যার সময় সাইয়েদ আজিজ বিন খালিদ আল ঘানিম পরিষদের প্রথম চেয়ারম্যান নির্বাচিত হন। বৈঠকে অংশ নেওয়া ২০ জন সদস্য ছাড়াও শেখ খলিফা বিন হামাদ আল থানি এবং বিদেশি বিশিষ্ট ব্যক্তিরাও উপস্থিত ছিলেন।
প্রত্যক্ষ গণভোটের মাধ্যমে ২০০৩ সালের এপ্রিলে অনুমোদিত কাতারের সংবিধান একটি আইন প্রণয়ন সংস্থা তৈরি করেছে যার সদস্যবৃন্দের দুই-তৃতীয়াংশ সর্বজনীন ভোটাধিকার দ্বারা নির্বাচিত এবং এক-তৃতীয়াংশ আমির দ্বারা নিযুক্ত নিযুক্ত হবে। সংবিধান অনুযায়ী, আইনসভার তিনটি ক্ষমতা থাকবে: জাতীয় বাজেট অনুমোদন করা (কিন্তু প্রস্তুত নয়); অনাস্থা ভোটের মাধ্যমে মন্ত্রীদের কর্মক্ষমতা পর্যবেক্ষণ করা; এবং প্রস্তাবিত আইনের খসড়া, আলোচনা এবং ভোট দিতে, যা শুধুমাত্র দুই-তৃতীয়াংশ সংখ্যাগরিষ্ঠের ভোট এবং আমিরের অনুমোদনের মাধ্যমে আইনে পরিণত হয়।<sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (April 2021)">উদ্ধৃতি প্রয়োজন  ]
পরামর্শমূলক সমাবেশের নিম্নলিখিত কাজ রয়েছে:
সদস্যবৃন্দ
পরামর্শক পরিষদের বর্তমান চেয়ারম্যান হাসান বিন আবদুল্লাহ আল-ঘানিম।
! style="background-color:#E9E9E9;text-align:left;vertical-align:top;" width=350|সদস্য ! style="background-color:#E9E9E9;text-align:right;" |আসন
স্পিকার
প্রতিবেদক
নির্বাচিত সদস্য
ইতিহাস
২০১১ সালের নভেম্বরে আমির ঘোষণা করেন যে নির্বাচন ২০১৩ সালে অনুষ্ঠিত হবে কিন্তু অবসর গ্রহণকারী আমির হামাদ বিন খলিফা আল থানি তার পুত্র তামিম বিন হামাদ আল থানির কাছে ক্ষমতা হস্তান্তর করার আগে সেগুলি স্থগিত করা হয়। পরামর্শক পরিষদের মেয়াদ ২০১৬ পর্যন্ত বাড়ানো হয়।
২০১৭ সালের নভেম্বরে আমির তামিম বিন হামাদ আল থানি ৪৫-সদস্যের পরিষদে চারজন মহিলাকে নিয়োগ করেন, যার মাধ্যমে প্রথমবারের মতো মহিলারা পরিষদে অংশ নেন।
যাইহোক, নির্বাচন ২০১৮ পর্যন্ত স্থগিত করে পূর্ববর্তী মেয়াদ আবার বাড়ানো হয়। ২০১৯ সালের অক্টোবরে আমির প্রধানমন্ত্রী খালিদ বিন খলিফা বিন আব্দুল আজিজ আল থানির সভাপতিত্বে নির্বাচন আয়োজনের জন্য একটি কমিটি গঠনের আদেশ জারি করেন। ২০২০ সালের নভেম্বরে আমির ২০২১ সালের অক্টোবরে নির্বাচন করার প্রতিশ্রুতি দেন। ২০২১ সালের কাতারি সাধারণ নির্বাচন ২০২১ সালের ২ অক্টোবর অনুষ্ঠিত হয়।
আইনের সমাজতত্ত্ব
আইন সমাজতত্ত্ব বা আইন সমাজবিজ্ঞান (বা আইনি সমাজবিজ্ঞান) প্রায়শই সমাজবিজ্ঞানের একটি উপশৃঙ্খলা বা আইনি অধ্যয়নের মধ্যে একটি আন্তঃশৃঙ্খলা পদ্ধতির হিসাবে বর্ণনা করা হয়। কেউ কেউ সমাজবিজ্ঞানের ক্ষেত্রে "প্রয়োজনীয়ভাবে" আইন হিসাবে সমাজবিজ্ঞানকে দেখেন, তবে অন্যরা এটিকে আইন ও সমাজবিজ্ঞানের শাখার মধ্যে গবেষণার ক্ষেত্র হিসাবে বিবেচনা করার ঝোঁক রয়েছে। এখনও অনেকে এটিকে সমাজবিজ্ঞানের একটি উপশৃঙ্খলা বা আইনি অধ্যয়নের একটি শাখা হিসাবে বিবেচনা না করে, বরং বিস্তৃত সামাজিক বিজ্ঞানের ঐতিহ্যের মধ্যে নিজস্ব অধিকার নিয়ে গবেষণার ক্ষেত্র হিসাবে বিবেচনা করে। সেই অনুযায়ী, মূলধারার যে সমাজবিজ্ঞান থেকে আলাদা ও তদনুসারে, এটি মূলধারার সমাজবিজ্ঞানের নিয়মতান্ত্রিকভাবে, তাত্ত্বিক ভিত্তি করে আইনের গবেষণামূলক অধ্যয়ন হিসাবে বর্ণনা করা যেতে পারে। অন্যান্য দেশের ন্যায় রাজনৈতিক ক্ষমতার মাধ্যমে আইন ও সমাজ বাংলাদেশ প্রতিষ্ঠিত হয়ে আসছে। আইন ও সমাজ সম্পর্কিত সকল প্রতিষ্ঠান প্রার্থক্য ছিল বাংলাদেশে আগাগোড়াই। মূলত পূর্বে বাংলা অঞ্চলে অপরাধমূলক আচরণের নিষ্পত্তি করাই আইন ও সমাজের মূল কাজ ছিল। এছাড়াও কিছু কিছু জায়গায় শাস্তি প্রদান করা হতো। আইন ও সমাজ কে কেন্দ্র করে গুপ্তযুগে যে প্রতিষ্ঠান চলতো তাকে অধিকরণ বলা হত। অধিকরণ পরিচালনার জন্য একজন রাজকর্মচারী ও কিছু সমবায় সংঘের সদস্য থাকতো। প্রাচীন কিছু তাম্রলিপি থেকে অধিকরণ এর বিচার কার্যাবলীর বর্ণনা পাওয়া যায়। এছাড়াও প্রাচীন জমি ক্রয়-বিক্রয়ের তথ্যাদিও অধিকরণে কিছু প্রাচীন কাগজপত্র থেকে তথ্য পাওয়া যায়। গুপ্ত যুগের অধিকরণ প্রতিষ্ঠানটি শুধু বাদী-বিবাদীর মধ্যে আপোষ মীমাংসা করা ছাড়া কোন কর্তৃত্ব দেখাতো না। মধ্যযুগের প্রাথমিক পর্যায়ে গুপ্ত সাম্রাজ্য পৃথক হলে পল্লী ব্যবসায়ীদের শক্তি প্রতিপত্তি ও আর্থিক অবস্থার উন্নতি হয় তাই বলা যায় মধ্যযুগের প্রাথমিক পর্যায় থেকে পল্লী অঞ্চলের মধ্যে ক্ষমতা ছড়িয়ে যায়। তারপর থেকে পল্লী অঞ্চলের নেতারা নিজেদের ক্ষমতা ব্যবহার করে সামরিক-সাংস্কৃতিক ও বিভিন্ন প্রশাসনিক কাঠামো নির্মাণ করে। গুপ্তযুগ পরবর্তী শাসকরা ভূমি দান ও প্রশাসনিক ও বিচার বিভাগীয় ক্ষমতা বিকেন্দ্রীকরণের মাধ্যমে গুপ্ত পরবর্তী যুগে কেন্দ্রীয় প্রশাসনের অন্তর্ভুক্ত করে। প্রশাসনিক বিকেন্দ্রীকরণের মাধ্যমে ছোট শাসকদের সাংস্কৃতিক সামরিক ও রাজনৈতিক সবরকম শক্তি কেন্দ্রের সঙ্গে একীভূত করার উদ্যোগ নেওয়া হয়। মুগল পূর্ব যুগের প্রত্যেক শাসক একেকজন সেনাধ্যক্ষ ছিল যারা বাংলায় দেশে শাসনকার্য পরিচালনা করতেন। সুলতানি এবং মোগল আমলে এভাবেই চলতো। সমাজবিজ্ঞানের তাত্ত্বিক দিক বিবেচনায় বাংলার সুলতান ও মুগল শাসকদের ক্ষমতা ও কর্তৃত্ব ছিল নিরঙ্কুশ। ‘জগৎ একটি বাগান, আর রাষ্ট্র সে বাগানের মালী; সুলতানি রাজনৈতিক চিন্তাবিদ ফকরুদ্দিন রাজি এমনই বলেছেন, আর রাষ্ট্র মানেই সুলতান, যার অভিভাবক হচ্ছে আইন।’ এ ধরনের বক্তব্যে বাংলার স্থানীয় গোষ্ঠীপতিদের সঙ্গে সুলতানের রাজনৈতিক ক্ষমতা ভাগাভাগি করার বা অন্য কোনোরূপ ক্ষমতা-বণ্টনের সুযোগ তেমন নেই। মধ্যযুগের শেষ আধুনিক যুগের শুরুতে বাংলায় দুইটি  উৎস বিদ্যমান ছিল স্থানীয় প্রায়শই হিন্দু নিয়ে  গঠিত ও প্রাদেশিক রাজধানী মুসলিম সুলতান ও মুগল শাসক। দুই গ্রুপের মধ্যে কে কার চেয়ে বেশি আপোষ সমঝোতা করতে পারে এনিয়ে  তাদের দুই দলের মধ্যে প্রতিদ্বন্দ্বিতা সুলভ আচরণ ছিল।
অর্থ (ভারতীয় দর্শন)
অর্থ (সংস্কৃত: अर्थ) ভারতীয় দর্শনে মানব জীবনের চারটি লক্ষ্যের একটি। অর্থ শব্দটি আক্ষরিক অর্থে অনুবাদ করে "অর্থ, লক্ষ্য, উদ্দেশ্য বা সারমর্ম" প্রসঙ্গের উপর নির্ভর করে। অর্থ হল হিন্দুধর্মের শাস্ত্রে বিস্তৃত ধারণা। ধারণা হিসাবে, এর একাধিক অর্থ রয়েছে, যার সবকটিই বোঝায় "জীবনের উপায়", ক্রিয়াকলাপ ও সংস্থান যা একজনকে এমন অবস্থায় থাকতে দেয় যা একজন থাকতে চায়।
অর্থ ব্যক্তি ও সরকার উভয় ক্ষেত্রেই প্রযোজ্য। ব্যক্তির প্রেক্ষাপটে, অর্থের মধ্যে রয়েছে সম্পদ, কর্মজীবন, জীবিকা নির্বাহের কার্যকলাপ, আর্থিক নিরাপত্তা এবং অর্থনৈতিক সমৃদ্ধি। হিন্দুধর্মে আর্থার সঠিক সাধনাকে মানব জীবনের একটি গুরুত্বপূর্ণ লক্ষ্য হিসেবে বিবেচনা করা হয়। সরকারি পর্যায়ে, আর্থ সামাজিক, আইনি, অর্থনৈতিক এবং পার্থিব বিষয় অন্তর্ভুক্ত করে। যথাযথ অর্থশাস্ত্র সরকারের একটি গুরুত্বপূর্ণ এবং প্রয়োজনীয় উদ্দেশ্য হিসেবে বিবেচিত হয়।
হিন্দু ঐতিহ্যে, অর্থ মানব জীবনের তিনটি অন্যান্য দিক ও লক্ষ্যের সাথে যুক্ত: ধর্ম (পুণ্য, সঠিক, নৈতিক জীবন), কাম (আনন্দ, কামুকতা, আবেগপূর্ণ পরিপূর্ণতা) ও মোক্ষ (মুক্তি, মুক্তি, আত্ম-বাস্তবতা)। .একত্রে, জীবনের এই চারটি পারস্পরিক অ-একচেটিয়া লক্ষ্যকে বলা হয় পুরুষার্থ।
সংজ্ঞা ও অর্থ
ধারণা হিসাবে অর্থ একাধিক অর্থ অন্তর্ভুক্ত করে। অর্থের অর্থ, বা ধর্ম, কাম ও মোক্ষের সংশ্লিষ্ট পদগুলিকে একটি ইংরেজি শব্দে ধরা কঠিন।
জন লোচটেফেল্ড  আর্থকে জীবনের উপায় হিসেবে বর্ণনা করেছেন এবং এতে বস্তুগত সমৃদ্ধি অন্তর্ভুক্ত রয়েছে। কার্ল পটার ব্যাখ্যা করেছেন। এটি মনোভাব ও ক্ষমতা হিসাবে যা একজনকে জীবিকা নির্বাহ করতে, বেঁচে থাকতে, মুক্ত ব্যক্তি হিসাবে উন্নতি করতে সক্ষম করে। এটি অর্থনৈতিক সমৃদ্ধি, নিরাপত্তা এবং নিজের স্বাস্থ্য এবং সেগুলির জন্য দায়ী মনে করে। অর্থ একজনের পরিবেশের সবকিছুকে অন্তর্ভুক্ত করে যা একজনকে বাঁচতে দেয়। কার্ল পটার দাবি করেন, এটি একটি শেষ অবস্থা বা উদ্দেশ্যহীনভাবে অর্থ সংগ্রহের একটি অন্তহীন লক্ষ্য নয়,  বরং এটি একটি মনোভাব এবং মানব জীবনের প্রয়োজনীয় প্রয়োজনীয়তা। জন কোলার কার্ল পটারের ব্যাখ্যার চেয়ে ভিন্ন দৃষ্টিভঙ্গি গ্রহণ করেন। জন কোলার পরামর্শ দেন আর্থা একটি মনোভাব নয়, বরং এটি মানুষের জীবনের অন্যতম প্রয়োজনীয়তা। হিন্দু দর্শনের কেন্দ্রীয় ভিত্তি, কোলার দাবি করেন যে, প্রত্যেক ব্যক্তির একটি আনন্দময় ও আনন্দদায়ক জীবনযাপন করা উচিত, এই ধরনের পরিপূর্ণ জীবনের জন্য প্রত্যেক ব্যক্তির প্রয়োজন এবং ইচ্ছাগুলি স্বীকার করা এবং পূরণ করা প্রয়োজন, সেই চাহিদাগুলি শুধুমাত্র কার্যকলাপের মাধ্যমে এবং যখন সেই ক্রিয়াকলাপের জন্য পর্যাপ্ত উপায় পাওয়া যায় তখনই সন্তুষ্ট হতে পারে। অর্থ, তারপরে, আনন্দ ও আনন্দদায়ক জীবনের জন্য প্রয়োজনীয় কার্যকলাপ এবং অর্থের অনুসরণ হিসাবে সর্বোত্তম বর্ণনা করা হয়।
দয়া কৃষ্ণ যুক্তি দেন  যে অর্থ, সেইসাথে পুরুষার্থের ধারণা, শ্রুতি। বিভিন্ন দর্শন ও প্রাচীন সংস্কৃত গ্রন্থগুলি কোন ঐক্যমতের মতামত প্রদান করে না, কৃষ্ণ উল্লেখ করেন, বরং তারা বিতর্ক উপস্থাপন করে, অর্থ ও পুরুষার্থ বলতে কী বোঝায় তা নিয়ে বিভিন্ন দৃষ্টিভঙ্গি। অসঙ্গতি এবং বিরোধপূর্ণ শ্লোকগুলি একই লিপির মধ্যেও রয়েছে, যেমন মনুস্মৃতি। কিছু প্রাচীন ভারতীয় গ্রন্থে বলা হয়েছে আর্থা এমন যন্ত্র যা ইচ্ছা পূরণ করতে সক্ষম হয়; কিছু সম্পদ অন্তর্ভুক্ত করে, কিছু শক্তি অন্তর্ভুক্ত করে, এবং কিছু যেমন ভক্তি স্কুলগুলি ঈশ্বরকে ভালোবাসার উপকরণ অন্তর্ভুক্ত করে। এর মধ্যে কিছু, কৃষ্ণের পরামর্শ, মানুষের চাহিদার পার্থক্য প্রতিফলিত করে। সম্ভবত, অনুমান কৃষ্ণ, অর্থ হল কাম এবং কর্মের একটি উপসেট।
কামসূত্রে বাৎস্যায়ন অর্থকে শিল্প, জমি, গবাদি পশু, সম্পদ, সরঞ্জাম ও বন্ধুদের অধিগ্রহণ হিসাবে সংজ্ঞায়িত করেছেন। তিনি ব্যাখ্যা করেন, অর্থ হল ইতিমধ্যে যা অর্জিত হয়েছে তার সুরক্ষা এবং যা সুরক্ষিত রয়েছে তার বৃদ্ধি।
গ্যাভিন ফ্লাড ব্যাখ্যা করেন  ধর্ম (নৈতিক দায়িত্ব), কাম (প্রেম) ও মোক্ষের (আধ্যাত্মিক মুক্তি) দিকে যাত্রা লঙ্ঘন না করে অর্থকে "জাগতিক সাফল্য" হিসাবে। ফ্লাড স্পষ্ট করে যে প্রাচীন হিন্দু সাহিত্যে অর্থ, সেইসাথে পুরুষার্থ, মানুষের লক্ষ্য হিসেবে আরও ভালোভাবে বোঝা যায় (একজন মানুষ নয়)। অন্য কথায়, এটি মানব জীবনের চারটি উদ্দেশ্যের একটি। মানুষের বেঁচে থাকার এবং উন্নতির জন্য অর্থের প্রয়োজন - অর্থাৎ অর্থনৈতিক কর্মকাণ্ড, সম্পদ ও তার সৃষ্টি, পার্থিব সাফল্য, লাভ, রাজনৈতিক সাফল্য এবং যা মানুষের অস্তিত্বের জন্য প্রয়োজনীয়।
ইতিহাস
অর্থ শব্দটি ভারতের প্রাচীনতম পরিচিত ধর্মগ্রন্থগুলিতে পাওয়া যায়। যাইহোক, শব্দটি কোন কিছুর 'উদ্দেশ্য', লক্ষ্য বা 'লক্ষ্য' বোঝায়, প্রায়শই আচার-উৎসর্গের উদ্দেশ্য হিসাবে। সময়ের সাথে সাথে, উপনিষদীয় যুগে অর্থ বিস্তৃত ধারণায় বিকশিত হয়। এটি প্রথমে ত্রিবর্গা ধারণার অংশ হিসেবে অন্তর্ভুক্ত করা হয়েছে (মানুষের জীবনের তিনটি বিভাগ - ধর্ম, অর্থ ও কাম),  যা সময়ের সাথে সাথে চতুর্বর্গের (মোক্ষ সহ চারটি বিভাগ) ধারণায় প্রসারিত হয়েছে। চতুর্বর্গাকে পুরুষার্থ নামেও উল্লেখ করা হয়।
হিন্দুধর্মের মীমাংসা দর্শন পুরুষার্থ ও কৃতার্থের বিপরীতে অর্থ, ধর্ম ও কাম ব্যাখ্যা করেছে। পুরুষার্থ হল যজ্ঞের মানবিক উদ্দেশ্য, অন্যদিকে কৃতার্থ হল যজ্ঞের উৎসর্গমূলক উদ্দেশ্য। তারা স্বীকার করেছে এবং ব্যাখ্যা করেছে যে সমস্ত মানব কর্মের দুটি প্রভাব রয়েছে: প্রথমত, প্রতিটি কাজ নিজেকে প্রভাবিত করে অভিনেতা নির্বিশেষে; দ্বিতীয়ত, প্রতিটি কাজের মানুষের অর্থ, আশা ও আকাঙ্ক্ষা রয়েছে এবং প্রতিটি অভিনেতাকে ব্যক্তিগতভাবে প্রভাবিত করে। জৈমিনি খ্রিস্টপূর্ব ৩য় শতাব্দীতে ব্যাখ্যা করেছিলেন যে, এই মানবিক অর্থ মানুষের লক্ষ্য থেকে আলাদা করা যায় না। বলির ফালা (ফল, ফল) বলির অর্থ (অর্থ, উদ্দেশ্য) এর মধ্যে নিহিত। মীমাংসা দর্শন তখন যুক্তি দিয়েছিল যে মানুষ বৈদিক আদেশ (অপৌরুষেয়) দ্বারা দাবিকৃত কর্মের উদ্দেশ্যে এবং এই ধরনের আচার-অনুষ্ঠানের অধীনতা মানুষকে স্বর্গে পৌঁছানোর অনুমতি দেয়। হিন্দু ধর্মের অন্যান্য দর্শন, যেমন যোগ ও বেদান্ত দর্শন, মীমাংসা দর্শনের সাথে একমত নয়। তারা যুক্তি দিয়েছিলেন যে আচার ও বলিদান হল উপায়, শেষ নয়। তাদের জোর আচার-অনুষ্ঠান থেকে প্রচেষ্টা ও জ্ঞানের দিকে, স্বর্গ থেকে মোক্ষে, পরকালের স্বাধীনতা থেকে এই জীবনে মুক্তির দিকে, মহাজাগতিক চাকার খোঁপা থেকে মানুষ থেকে মানুষে পরিণত হয়েছে নিজের মধ্যে শেষ। উদাহরণস্বরূপ, ঐতরেয় আরণ্যক উল্লেখ করে:
"তিনি আগামীকাল জানেন, তিনি জগত জানেন এবং বিশ্ব কি নয়। নশ্বর দ্বারা সে অমরকে কামনা করে, এই দানশীল হয়ে। মানুষই সমুদ্র, সে পৃথিবীর উপরে। সে যেটুকু পৌঁছেছে তাকে ছাড়িয়ে যেতে চায়।"
- ঐতরেয় আরণ্যক, ২.১.৩
অর্থ, কাম ও ধর্মের মধ্যে আপেক্ষিক অগ্রাধিকার
প্রাচীন ভারতীয় সাহিত্যে জোর দেওয়া হয়েছে যে ধর্ম সর্বাগ্রে। যদি ধর্মকে উপেক্ষা করা হয়, অর্থ এবং কাম - যথাক্রমে লাভ এবং আনন্দ - সামাজিক বিশৃঙ্খলার দিকে পরিচালিত করে। গৌতম ধর্মশাস্ত্র, আপস্তম্ব ধর্মসূত্র ও যাজ্ঞবল্ক্য স্মৃতি, উদাহরণ হিসেবে, সকলেই পরামর্শ দেয় যে ধর্ম প্রথমে আসে এবং অর্থ ও কামের চেয়ে বেশি গুরুত্বপূর্ণ।
কিছু  প্রাচীন ভারতীয় সাহিত্য দেখে যে অর্থ, কাম ও ধর্মের আপেক্ষিক প্রাধান্য স্বাভাবিকভাবেই বিভিন্ন মানুষ এবং বিভিন্ন বয়সের জন্য আলাদা। শিশু বা শিশুর মধ্যে, শিক্ষা ও কাম প্রাধান্য পায়; যৌবনে কাম ও অর্থ প্রাধান্য পায়; যখন বৃদ্ধ বয়সে ধর্ম প্রাধান্য পায়।
"নৈতিকতা ভাল দ্বারা ভাল অনুশীলন করা হয়. নৈতিকতা, যাইহোক, সর্বদা দুটি জিনিস দ্বারা আক্রান্ত হয়, লাভের আকাঙ্ক্ষা যারা এটি লোভ করে এবং যারা এটির সাথে বিবাহিত তাদের দ্বারা লালিত আনন্দের আকাঙ্ক্ষা। যে কেউ নৈতিকতা এবং লাভ, বা নৈতিকতা এবং আনন্দ, বা আনন্দ এবং লাভের ক্ষতি না করে, নৈতিকতা, লাভ ও আনন্দ - এই তিনটিকেই অনুসরণ করে - সর্বদা মহান সুখ লাভে সফল হয়।"
- মহাভারত, বই ৯.৬০